̀, я́же иногда̀ мра́чна и ды́мна, ны́нѣ же честна̀ и ст҃а̀ є́сть, на не́йже но́зѣ твоѝ стоя́стѣ гдс̑и, превѣ́чное бо сокрове́нное та́инство, напослѣ́докъ явле́но сотворѝ: стра́шное твоѐ преѡбраже́ніе, петру̀, и іѡа́нну, и іа́кѡву, ѝже такова̀ сія́нія лица̀ твоегѡ̀ не терпя́ще, и свѣ́тлости ри́зъ твои́хъ, ни́цъ на лицѣ̀ землѝ покрыва́хуся: ѝже и у́жасомъ ѡдержи́ми, дивля́хуся, ви́дяще мѡѷсе́а и илію̀, глагѡ́люща съ тобо́ю, хотя̂щая приключи́тися тебѣ̀, и гла́съ ѿ ѻц҃а̀ свидѣ́тельствоваше, глаго́ля: се́й є́сть сы́нъ мо́й возлю́бленный, ѡ не́мже бл҃гоизво́лихъ, тогѡ̀ послу́шайте, и́же и да́руетъ мі́рови ве́лію млс̑ть